قوزئی قیبریس‌نین قورولوشونون 34-جی ایلدؤنومو
قوزئی قیبریس تورک جمهوریتی‌نین 34-جی قورولوش ایلدؤنومو تؤرن ایله قید اولونور.
قوزئی قیبریس‌ین پرزیدنتی مصطفی آکینجی و خانیمی مارال آکینجی پرزیدنت ساراییندا تبریک‌لری قبول ائدیب.
قبولا باش ناظیر معاوینی رجب آکداغ، پرزیدنت باش کاتیبی فخری قاسیرغا، قوزئی قیبریس مجلیسی‌نین صدری سیبل کیبر، تورکیه بؤیوک میللت مجلیسی‌نین صدر وکیلی احمد ضیاء، قوزئی قیبریس‌ین باش ناظیری حسین اؤزگورگون، باش ناظیرین معاوینی سردار دنکتاش، تورکیه‌نین لفکوشا سفیری دریا کانبای، باش قرارگاهی‌نین ایکینجی رئیسی ژنرا‌لی اومید دوندار، ججهوریت خالق پارتیسی هاتای میللت وکیلی مولود دودو، عالی محکمه ناظیری نارین فردی شفیک، باخان‌لار. میللت وکیل‌لری، قوروم تشکیلات نماینده‌لری و وطنداش‌لار قاتیلیب.
مراسیم، داها سونرا لفکوشادا آتاتورک عابده‌سی اؤنونده داوام ائتدی. عابده‌یه چلنگ قویولماسی‌نین آردین‌دان سکوت ائدیلیب و ایستیقلال مارشی آلتیندا بایراق‌لار قالدیریلیب.
پرزیدنت آکینجی، عابده خصوصی دفترینه،
"عزیز آتاتورک، قوزئی قیبریس تورک جمهوریتی بو گون 34-جی یاشینا چاتیب. سنین پرینسیپ و دوشونجه‌لرینی هئچ بیر مجبوریت اولما‌دان کؤنول‌دن منیمسمیش قیبریس تورک خالقی، بو تورپاق‌لاردا کؤک سالا‌راق تهلوکه‌سیز گله‌جک قورماق موباریزه‌سینی داوام ائتدیریر. دموکراتیک، دونیوی، سوسیال بیر حقوق دولتی اولا‌راق اینکیشاف موباریزه‌میز داوام ائدرکن بیر طرف‌دن ده سنین یورددا صلح دونیادا صلح  پرینسیپین ایستیقامتینده تلاش‌لاریمیزی داوام ائتدیریریک. بو فیکیرلرله بوتون خالقیمیزلا معنوی حضوروندا باش اییریک. روحون شاد اولسون". دئیه یازدی.
پرزیدنت باش کاتیبی قاسیرغا دا عابده خصوصی دفترینه بئله بیر قید ائتدی،
عزیز" آتاتورک، قیبریس تورک خالقی‌نین شان‌لی موباریزه‌سی‌نین ان دگرلی اثری اولان قوزئی قیبریس تورک جمهوریتی‌نین 34-جی قورولوش ایل دؤنوشونو بؤیوک بیر غورورلا قید ائدیریک. قیبریس تورک‌لری‌نین قرارلی موباریزه‌سی نتیجه‌سینده عزیز شهیدلریمیزین جان‌لاری و قان‌لاری باهاسینا قورولان قوزئی قیبریس تورک جمهوریتی‌نین اینکیشافینی، قالخینماسینی، گوجلنمه‌سینی داوام ائتدیریر. بیزه امانتین اولان تورکیه جمهوریتی‌نین بو گون اولدوغو کیمی گله‌جکده ده قیبریسلی تورک قارداش‌لاریمیزین یانیندا اولماغا و اونلاری هر ساحه‌ده دستکلمه‌یه داوام ائده‌جک‌دیر. روحون شاد اولسون".
قوزئی قیبریس‌نین 34-جی قورولوش ایلدؤنومو اوچون گیرنه، ایسکله، غازی ماغوسا و گوزل یورد-دا دا مراسیم‌لر کئچیریلیب.
